Συντεταγμένες: 41°3′37.1″N 24°2′51.0″E﻿ / ﻿41.060306°N 24.047500°E﻿ / 41.060306; 24.047500

Το **Φωτολίβος** είναι χωριό του δήμου Προσοτσάνης, της Περιφερειακής Ενότητας Δράμας.

Γενικά στοιχεία
---------------

Ο Φωτολίβος αποτελείται από τρεις συνοικισμούς: τον Σταθμό, το Τσιφλίκι και το Λαζοχώρι. Βρίσκεται κοντά στην ανατολική όχθη του Αγγίτη και 14 χιλιόμετρα νοτιοδυτικά της Δράμας και 45 χιλιόμετρα νοτιοανατολικά των Σερρών. Στο Φωτολίβος υπάρχει ΚΕΠ του Δήμου Προσοτσάνης.

Στην περιοχή του Φωτολίβους έχει βρεθεί προϊστορικός οικισμός. Ο σύγχρονος οικισμός αναπτύχθηκε κατά τη διάρκεια της Τουρκοκρατίας ως τσιφλίκι Ελιά Μπέη που αγοράστηκε από την κεντρική διοίκηση. Το χωριό ονομάζονταν *Φωτίλοβο* ή *Φωτέλιγγο* ή *Φωτολείβος*. Έως το 1864 στο τσιφλίκι καλλιεργούνταν αποκλειστικά βαμβάκι, ενώ από τότε και έπειτα η καλλιέργεια καπνού επικράτησε. Στο τσιφλίκι εργάζονταν κυρίως Τούρκοι και χριστιανοί Τσιγγάνοι. Υπήρχαν και 40-45 οικογένειες Ελλήνων που ήταν ενοικιαστές χωραφιών, ενώ κατά τους χειμερινούς μήνες ξεχειμάζαν και ορισμένες οικογένειες Βλάχων ποιμένων. Το 1922 το τσιφλίκι Φωτολίβους 16.500 στρεμμάτων περιήλθε στο Ελληνικό κράτος και το διένειμε σε ακτήμονες πρόσφυγες από τον Πόντο και την Βιθυνία *(Κίζδερβεντ)*. Το χωριό είχε ονομαστεί επίσης **Νέα Ταρσός**, από τους Μικρασιάτες πρόσφυγες που εγκαταστάθηκαν εκεί για να τους θυμίζει τη γενέτειρά τους, την Ταρσό της Μικράς Ασίας. Από το Φωτολίβος διέρχεται η Σιδηροδρομική γραμμή Θεσσαλονίκης - Αλεξανδρουπόλεως. 

Σήμερα στο Φωτολίβος δραστηριοποιείται ο *«Πολιτιστικός Σύλλογος Φωτολίβους»*. Κάθε χρόνο την καθαρά Δευτέρα διοργανώνεται Γιορτή Φασολάδας, ενώ εκδηλώσεις πραγματοποιούνται και κατά το πανηγύρι του χωριού του Προφήτη Ηλία. Την τελευταία Κυριακή του Αυγούστου πραγματοποιείται η *Γεωργική έκθεση και γιορτή βαμβακιού*.

Επίσης στο Φωτολίβος εδρεύει ο αθλητικός σύλλογος *«Γυμναστικός Σύλλογος Άρης Φωτολίβους»* που ιδρύθηκε το 1947 και δραστηριοποιείται στο άθλημα του ποδοσφαίρου, μετέχοντας στα πρωταθλήματα της Ε.Π.Σ. Δράμας. Έχει πλήθος συμμετοχών στην κορυφαία κατηγορία του πρωταθλήματος Ε.Π.Σ. Δράμας, με πιο αξιοσημείωτη την παρουσία του επί 15 συνεχή χρόνια από το 1992 έως το 2007. Επίσης έχει 2 συμμετοχές στον τελικό του κυπέλλου Ε.Π.Σ. Δράμας, αμφότερα με αντίπαλο τον Πανδραμαϊκό, το 1999 γνωρίζοντας την ήττα και το 2015, όπου νικώντας με 1-4 αναδείχθηκε κυπελλούχος.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Φεβρουαρίου 2017. Ανακτήθηκε στις 28 Δεκεμβρίου 2016.
2. ↑  Οι Βλαχόφωνοι της περιοχής Δράμας (1902-1904)
3. ↑  «In.gr Αγροτουρισμός». Αρχειοθετήθηκε από το πρωτότυπο στις 31 Ιανουαρίου 2012. Ανακτήθηκε στις 30 Μαρτίου 2013.
4. ↑  «Μακεδονική Κληρονομιά, Μουσεία Αρχαιολογικά & Βυζαντινά Μουσεία Αρχαιολογικά & Βυζαντινά, Αρχαιολογικό Μουσείο Καβάλας». Αρχειοθετήθηκε από το πρωτότυπο στις 1 Μαΐου 2013. Ανακτήθηκε στις 30 Μαρτίου 2013.
5. ↑  «Περιφέρεια Ανατολικής Μακεδονίας και Θράκης, Περιφερειακή Ενότητα Δράμας». Αρχειοθετήθηκε από το πρωτότυπο στις 26 Απριλίου 2012. Ανακτήθηκε στις 30 Μαρτίου 2013.
6. ↑  «Το Φωτολίβος». Αρχειοθετήθηκε από το πρωτότυπο στις 30 Αυγούστου 2012. Ανακτήθηκε στις 30 Μαρτίου 2013.
7. ↑  «Δήμος Προσοτσάνης, Γιορτή Φασολάδας στο Φωτολίβος, καθαρά Δευτέρα». Αρχειοθετήθηκε από το πρωτότυπο στις 10 Απριλίου 2013. Ανακτήθηκε στις 30 Μαρτίου 2013.
8. ↑  Αναφορά, επίσημη σελίδα Υπουργείου Ψηφιακής Διακυβέρνησης ΠΡΟΓΡΑΜΜΑ ΔΙΑΥΓΕΙΑ
9. 1 2 3  «Ιστορική αναδρομή του Άρη Φωτολίβους». *xronikadramas.gr*. Ανακτήθηκε στις 8 Απριλίου 2020.

Εξωτερικοί σύνδεσμοι
--------------------

* Σιδηροδρομικός Σταθμός Φωτολίβους
* Ιστορικά τεκμήρια, Φωτογραφική έκθεση, *Ο φούρνος του Φωτολίβους* Αρχειοθετήθηκε 2013-12-20 στο Wayback Machine.
* Greece Guide4World, Φωτολίβος
* Πολιτιστικός Σύλλογος Φωτολίβους
* Δήμος Προσοτσάνης

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Προσοτσάνης |
| --- |
|  |
| Δημοτική ενότητα Προσοτσάνης | 
* Αγγίτης
* Ανθοχώρι
* Γραμμένη
* Καλή Βρύση
* Καλλιθέα
* Κοκκινόγεια
* Μικρόπολη
* Πανόραμα
* Πετρούσσα
* Πηγές
* Προσοτσάνη
* Πύργοι
* Σταυρός
* Χαριτωμένη
 |
|  |
| Δημοτική ενότητα Σιταγρών | 
* Άγιος Μηνάς
* Αργυρούπολη
* Μαυρολεύκη
* Μεγαλόκαμπος
* Μικρόκαμπος
* Περιχώρα
* Σιταγροί
* Φωτολίβος
 |
|  |
| 
* Έδρα: Προσοτσάνη
* \*(Οικισμοί με μη μόνιμο πληθυσμό)
 |

 |